kardosdrur/scandi-wiki huggingface dataset:
Raske Plader

Raske Plader er et pladeselskab grundlagt i Danmark.

Selskabet blev grundlagt i 2012 af den danske musiker og forfatter Rasmus Poulsen (kendt som Raske Penge). Selskabet udgiver blandt andet sangerne/bandene: Raske Penge, Bremer/McCoy og Mads Beldring.

Eksterne links 
 
 

Etableret i 2012
Pladeselskaber fra Danmark
Tay

Tay (gælisk: Tatha) er den længste flod i Skotland og den syvendelængste i Storbritannien. Den starter sit løb i det vestligt Skotland, hvor den har sine kilder i bakkerne af Ben Lui (Beinn Laoigh). Herfra løber vandet mod øst over Det skotske højland, gennem Loch Dochart, Loch Iubhair og Loch Tay. Floden fortsætter gennem Strathtay (se Strath) i Midtskotland, videre mod sydøst gennem Perth, hvor den bliver tidevandsafhængig og munder ud i Firth of Tay, syd for Dundee. Det er den største flod i Storbritannien målt på vandgennemstrømning. Tay afvander et cirka 5.200 km2 stort område, hvilket er markant større end de to andre store skotske floder Tweed (3.900 km2) og Spey (1.097 km2).

Tay løb over sine bredder i januar 1993 og forårsagede skade for 10 millioner pund og gjorde 1.000 beboere i Perthshire hjemløse.
Oversvømmelsen førte til opførelsen af en lang stenbarriere ved Perth til en pris af 25 millioner pund.

Referencer 

Floder i Skotland
De 39 artikler

De 39 artikler eller Articles of Religion er den anglikanske kirkes officielle læregrundlag efter bruddet med romerkirken i 1530'erne.

Ærkebiskop Thomas Cranmer havde 1538 udfærdiget nogle artikler med den augsburgske konfession som forbillede, og efter revisioner i blandt andet 1553 og 1563 blev artiklerne 1571 godkendt af parlamentet som læregrundlag for den engelske kirke/anglikanske kirke og optaget i kirkens liturgibog Book of Common Prayer.
Artiklerne er udformet så fløjene i den anglikanske kirke har kunnet acceptere læregrundlaget, om end i forskellig tolkning.

Referencer

Litteratur 
 Einar Molland: Kristne kirker og trossamfund, 1976, side 173ff

Eksterne henvisninger 
 "Articles of Religion" . De 39 artikler online hos ChurchOfEngland.org
 "The Book of Common Prayer" . En side med links til forskellige versioner af bønnebogen og artiklerne


Anglikanske kirke
Trosbekendelser
Farensodde

Farensodde (dansk) eller Fahrensodde (tysk) er betegnelsen for en lille odde på sydsiden af Flensborg Fjord i Flensborg-bydelen Mørvig. Administrativt hører odden under Flensborg Kommune i den tyske delstat Slesvig-Holsten. Før 1910 blev området regnet til den indtil da selvstændige kommune Tvedskov. I den danske tid hørte området under Adelby Sogn (Husby Herred, Flensborg Amt).

Stednavnet er første gang dokumenteret i 1795. Navnet er afledt af glda far (sml. oldnordisk far) for et overfartsted, næs og odde. De sidste led fremhæver det geografiske beliggenhed som halvø. På dansk findes tilsvarende også Farnæsodde. Stedet fungerede altså som færgested til Kollund på nordsiden af fjorden. I 1840 fandtes her fem kådnersted. Selvom bebyggelsen regnedes under Tvedskov, hørte jurisdiktionen dog under Flensborg hospital.

Farnæsodde er nu hjemsted for Flensborg Yacht Club (FYC) og Segler-Vereinigung Flensburg (SVF). Vest for sejlbådehavnen er der en lille badestrand. Mod syd grænser Farnæsodde til sommerhuskvarteret Strandfred, mod øst til Solitude og mod vest til Tved Mark.

Eksterne henvisninger

Noter 

Lokaliteter i Flensborg
Microsoft Mobile

Microsoft Mobile er en multinational producent af mobiltelefoner og mobile enheder med hovedsæde i Espoo i Finland. Det er et 100 % ejet datterselskab til Microsoft. Dets primære aktiviteter er design, udvikling, produktion og distribution af mobiltelefoner, smartphones tablet-computere og lign.

Microsoft Mobile blev etableret ved et opkøb af Nokia Devices og Nokias servicedivision i april 2014. Microsoft Mobile har rettighederne til at sælge mobiltelefoner under Nokia-mærket, som en del af en 10-årig licensaftale, så længe at telefonerne er baserede på S30 og S40 serierne, som består af "dumbphones" og Asha-phones. Fremtidens "Lumia"-smartphones er ikke en del af licensaftalen og må ikke bære Nokia-mærket. "Lumia"- og "Asha"mærkerne er 100 % ejet af Microsoft. Microsoft Mobile er Microsofts andet venture indenfor mobiltelefoni-hardware, efter det kortlivede Kin i 2010.

Referencer

Ekstern henvisning 
  

Etableret i 2014
It-virksomheder fra Finland
Mobiltelefonproducenter
Elektronikvirksomheder fra Finland
Mobile
Ophørt i 2017
Skibbroen (Flensborg)

Skibbroen (dansk) eller Schiffbrücke (tysk) er en gade beliggende i midtbyen af Flensborg. Gaden strækker sig over cirka 800 meter fra Skibbropladsen i syd til Nørreporten i nord. Gaden løber langs havnen i den indre vinkel af Flensborg Fjord. Fra bykernen tilstødende gader og stræder er Nørrefiskergade, Herrestaldene, Oluf-Samson-Gangen, Sejlmagergade, Nygade og Skibbrogade. Mod syd fortsætter Skibbroen som Nørregårdender, mod nord som Værftgaden (Werftstraße). 

Navnet Skibbro hentyder til en kaj eller et bolværk, hvorved skibe kan lægge til. Fra Skibbroen sejler endnu i dag fjord-færgerne til Lyksborg og Sønderborg. Ved Skibbroen ligger også byens skibfartsmuseum, museumshavn og Hotel Hafen Flensburg. Med Kompagniporten ligger der også en af de to bevarede byporte i Flensborg. Gadenavnet findes også i den ældre form Skibsbroen.

Eksterne henvisninger

Noter 

Gader i Flensborg
Blokhus Strand

Blokhus Strand er en badestrand ved Jammerbugt og feriebyen Blokhus. Stranden er omkring 100 m bred og strækker sig til Rødhus Strand i syd og til Saltum Strand i nord. Stranden er åben for bilkørsel, og det er muligt at køre i bil på stranden fra Rødhus til Løkken. Badestranden, der har det blå flag, er i højsæsonen bemandet med livreddere fra TrygFonden Kystlivredning. Langs stranden står hvert år 47 badehuse i perioden 1. maj til 30. september.

Popularitet 
Sammen med Løkken Strand er den blandt de mest besøgte badestrande i Nordjylland. En popularitet der for begge strande bl.a. skyldes fin hvid sandkvalitet, høj badevandskvalitet, kun få gopler i vandet, høje klitter, der giver læ, nem adgang i bil og beliggenhed tæt ved populære feriebyer.
Flere områder i  klitlandskabet mellem Løkken og Rødhus er fredede så sommerturister og naturgæster stadig mulighed for at opleve lidt af landskabets oprindelige udseende.

Aktiviteter 
I sommerperioden kan man hver aften opleve at den restaurerede Blokhus-kanon bliver fyret af ud over havet i forbindelse med solnedgangen.
På Blokhus Strand kan man de fleste dage året rundt købe frisk fisk.

Referencer 

Strande i Danmark
Lokaliteter i Jammerbugt Kommune
Løkken Strand

Løkken Strand er en badestrand ved Jammerbugt og feriebyen Løkken. Stranden er omkring 100 m bred og 10 km lang. Den strækker sig til Grønhøj Strand i syd og til Nørre Lyngby Strand i nord. Stranden er åben for bilkørsel og det er muligt at køre i bil på stranden fra Løkken til Rødhus. Badestranden, der har det blå flag, er i højsæsonen bemandet med livreddere fra TrygFonden Kystlivredning. Langs stranden har der siden 1925 været badehuse, hver sommer står der omkring 500 badehuse langs stranden.

Popularitet 
Sammen med Blokhus Strand er den blandt de mest besøgte badestrande i Nordjylland. En popularitet der for begge strande bl.a. skyldes fin hvid sandkvalitet, høj badevandskvalitet, kun få gopler i vandet, høje klitter, der giver læ, nem adgang i bil og beliggenhed tæt ved populære feriebyer.

Løkken Mole 
Løkken Mole ligger ved adgangsvejen til Løkken by, den giver mulighed for at kystfiskerne kan få deres både ud i havet og op på stranden. Nær molen er et stykke af stranden spærret for biltrafik. På Løkken Strand kan man de fleste dage året rundt købe frisk fisk. Badning fra molen er forbudt pga. stærk understrøm langs molen og lav vanddybde. Badning og udspring fra molen har gennem årerne kostet flere ungersvende livet.

Referencer 

Strande i Danmark
Lokaliteter i Hjørring Kommune
Strand
Frankfurt Flughafen Regionalbahnhof

Frankfurt Flughafen Regionalbahnhof (Frankfurt Lufthavn Regionalstation) er en underjordisk jernbanestation beliggende under Terminal 1 i Frankfurts Lufthavn. Stationen betjener hver dag cirka 10.000 passagerer (2013).

Eksterne henvisninger 

Jernbanestationer i Tyskland
Transport i Frankfurt am Main
Etableret i 1972
Bygninger, konstruktioner og anlæg i Tyskland
Bisnap Strand

Bisnap Strand  er en badestrand og et sommerhusområde i Hals Sogn ved Aalborg Bugt og feriebyen Hals. Stranden er omkring 25 m bred og strækker sig til Koldkær Strand i nord og til Hals Barre i syd. Badestranden, der har det blå flag, har laguner og små øer. Stranden er relativt lavvande og med mange revler og bølgerne er sjældent store. Det lave relativt stillestående vande giver en højere vandtemperatur. Alt sammen giver det stranden et renommé som meget børnevenlig. 
Til tider er badevandet dog præget af meget stærke strømforhold, hvorfor badegæster frarådes at gå for langt ud.

Referencer 

Strande i Danmark
Lokaliteter i Aalborg Kommune
Hals (by)
Møllekirkegård (Flensborg)

Møllekirkegård (dansk) eller Mühlenfriedhof (tysk) er en kirkegård beliggende på den 59 meter høje Møllebjerg vest for Flensborg midtby i det nordlige Tyskland.

Navnet minder om de to vindmøller, der stod på bakken indtil hhv. 1897 og 1902. Selve kirkegården blev indviet i 1872 for at aflaste og senere helt afløse Flensborg Gamle Kirkegård, hvor der ikke længere var mulighed for udvidelse. I begyndelsen af 1900-tallet blev Møllekirkegården suppleret af den endnu større Fredshøj Kirkegård længere mod vest. Baggrunden var, at byen fortsatte med at vokse, med et deraf følgende behov for et stigende antal begravelsespladser.

Møllekirkegården dækker et areal på 11 hektar og er i kommunalt eje. Den blev anlagt efter en symmetrisk plan i 1900-tallets historicistiske stil med elementer fra barokken og renæssancen. Kapellet er fra 1902 og har plads til cirka 145 gæster. Det er blevet udvidet over flere gange. Kirkegårdens areal afgrænses af Vesterallee i nord og Marieallee i syd.

Eksterne henvisninger 

 Flensborgske kirkegårde 

Flensborg
Kirkegårde i Tyskland
Lorraine Toussaint

Lorraine Toussaint (født 4. april 1960) er en amerikansk skuespiller og producer. Hun er bedst kendt for Any Day Now (1998-2002), Crossing Jordan (2002-2003), Saving Grace (2007-2010) og Orange Is the New Black (2014).

Filmografi

Fjernsyn

Referencer

Eksterne henvisninger 

 

Skuespillere fra USA
Hou Strand

Hou Strand er to strande i feriebyen Hou ved Aalborg Bugt. Strandene er beliggende henholdsvis nord for Hou Havns mole og syd for Hou Havns mole. Havnemolen forårsager en stærk fralandsstrøm nær molen, hvorfor badegæster frarådes at bade for tæt på molen og gå for langt ud.

Hou Sydstrand 
Hou Sydstrand er den bredeste og den mest populære. Den er omkring 20 m bred og 400 m lang. Den har det blå flag og i 2006 valgte Jyllands-Postens læsere den som den bedste strand i Nordjylland.. Stranden er relativt lavvande, med mange revler og bølgerne er sjældent store. Det lave relativt stillestående vande giver en højere vandtemperatur. Alt sammen giver det stranden et renommé som meget børnevenlig.

Hou Nordstrand 
Hou Nordstrand er den smalleste og med flest lokale gæster. Den er omkring 12 m bred og 1 km lang. Selve stranden har lidt lavere kvalitet end Hou Sydstrand, men badevandet er til gengæld klarere.

Referencer 

Strande i Danmark
Lokaliteter i Aalborg Kommune
Strand
Louisenberg

Louisenberg (også Louisebjerg) er en bydel i Egernførde (Egernfjord by) beliggende på nordsiden af Egernfjord. Louisenberg var oprindelig en mejerigård (et hollænderi), der hørte under Himmelmark gods. I 1928 blev Himmelmark indlemmet i Barkelsby. Senere kom Louisebjerg-området til byen Egernførde og der blev oprettet torpedoforsøgsanstalten. Louisenberg er i dag med cirka 100 indbyggere en af de mindste bydele i Egernførde. En stor del af Louisebjerg er militærområde. Mod øst grænser bydelen til Barkelsby og mod vest til Galbjerg.

Egernførde
Bydele og forstæder i Tyskland
Dudley Ryder

Dudley Ryder henviser til blandt andre:

 Dudley Ryder, 1. jarl af Harrowby (1762–1847), britisk politiker
 Dudley Ryder, 2. jarl af Harrowby (1798–1882), britisk politiker
 Dudley Ryder, 3. jarl af Harrowby (1831–1900), britisk politiker
Dudley Ryder, 1. jarl af Harrowby

Dudley Ryder, 1. jarl af Harrowby (22. december 1762—26. december 1847) var en engelsk statsmand. Han var søn af Nathaniel Ryder, 1. baron Harrowby og far til Dudley Ryder, 2. jarl af Harrowby.

Ryder var  medlem af Underhuset 1784—1803, blev derefter peer efter faderen som baron Harrowby og 1809 forfremmet til jarl. Efter at 1789—1801 have beklædt flere lavere politiske embeder, blev han udenrigsminister 1804—05, minister uden portefølje 1809—12 og præsident for gehejmerådet 1812—27.

Kilder 

 

Udenrigsministre fra Storbritannien
Jarler fra Det Forenede Kongerige
Briter i 1700-tallet
Briter i 1800-tallet
Græsholt

Græsholt (dansk) eller Grasholz (tysk) er en bydel i det nordlige Egernførde (Egernfjord/Eckernförde) ved udfaldsvejen mod Slesvig by. Græsholt består af bebyggelsen Sofiero og en del af Flintbjerg. Bydelen grænser mod syd til Carlshøj (Carlshöhe). Mod nord grænser den til den selvstændige kommune Gammelby.

Noter 

Egernførde
Bydele og forstæder i Tyskland
Tisvildeleje Strand

Tisvildeleje Strand er en badestrand ved Hesselø Bugt og feriebyen Tisvilde. Stranden er omkring 25 m bred og strækker sig fra Stængehus Strand i syd og til Vejby Strand i nord. Umiddelbart syd for stranden ligger Tisvilde Hegn. Stranden er lukket for bilkørsel, men det er muligt at parkere på en stor parkeringsplads helt nede ved stranden. Der er ca. 1 km til Tisvildeleje Station. Badestranden har det blå flag.

Popularitet 
Stranden opfattes som børnevenlig og er blandt de mest besøgte badestrande i Nordsjælland. Den mest nærliggende del af byen Tisvilde, som kaldes for Tisvildeleje opfattes som hipt.

Referencer 

Strande i Danmark
Lokaliteter i Gribskov Kommune
Strand
Grenrør

Et grenrør (anglicisme manifold), (med fluidretning; forgreningsrør eller samlerør) er et rør som forgrener sig. Ligesom rør leder grenrør fluider - eller mere eller mindre fravær af fluider; næsten vakuum.

Grenrør anvendes mange steder fx i kloakker (kloakforsyningen), nedløbsrør, vandforsyningen, naturgasforsyningen, brændstofforsyning - og i motorer.

Indenfor ingeniørvidenskab findes grenrør også i:
 Grenrør (motor)
 udstødningsgrenrør - Ved hjælp af et grenrør ledes udstødningen fra cylindrerne ind i et enkelt udstødningsrør.
 indsugningsgrenrør - Benzin/luftblandningen ledes hen til forbrændingsrummet igennem et indsugningsgrenrør.
 Manifold (scuba) - Grenrøret leder luften fra to trykbeholdere sammen, der under brug sidder på ryggen af SCUBA-dykkere.
 Schlenklinje - Grenrør som fordeler en inaktiv gas - eller næsten vakuum.
 Pibeorgel - typisk anvendt i kirker

Indenfor biologi findes grenrør i:
 Blodkredsløbet
 Lymfesystem
 Åndedrætssystem

Kilder/referencer

Fluidmekanik
Enggedeskæg

 
Enggedeskæg, også skrevet Eng-Gedeskæg, er en to- til flerårig, urteagtig plante med en stiv, opret vækst. Alle plantedele indeholder hvid mælkesaft. Kurveblomsten består af gule, tungeformede kroner. Planten er let genkendelig på den meget iøjnefaldende frøstand.

Kendetegn 
Enggedeskæg er en to- til flerårig, urteagtig plante med en stiv, opret vækst. Alle plantedele indeholder hvid mælkesaft. Stænglen er glat og rund i tværsnit, og den bærer spredt stillede blade, som omslutter stænglen helt. Bladene er linjeformede og helrandede (eventuelt med bølget rand), og begge bladsider er lyst grågrønne. Blomstringen foregår i juni-august, hvor man finder blomsterne samlet i endestillede kurve. Kronbladene er tungeformede og gule. Frugterne danner en kugleformet, meget iøjnefaldende stand på grund af frøenes kraftige og langstilkede fnok.

Rodsystemet består af en kort, lodret jordstængel og en kraftig og dybtgående pælerod.

Arten opnår en højde på ca. 50 cm, men blot ca. 20 cm i bredden.

Hjemsted 

Enggedeskæg er naturligt udbredt i Lilleasien, Centralasien, Sibirien og det meste af Europa. I Danmark er den over hele landet, hvor den findes ved vejkanter og på skrænter. Den optræder desuden som ukrudt ved boliger og på agerjord. Arten er tilpasset voksesteder i fuld sol til let skygge med en jordbund, som er noget tør, neutral og ganske næringsrig.

I Birket Grusgrav, lolland kommune, Region Sjælland er der tørre og veldrænede forhold med fuld lystilgang. Her findes arten sammen med bl.a. agerpadderok, cikorie, følfod, almindelig kællingetand, pastinak, blæresmelde, glat vejbred, gul kløver, gærdevikke, hvidkløver, klæbrig brandbæger, kornvalmue, kruset skræppe, lancetvejbred, lugtløs kamille, nikkende tidsel, pomeranshøgeurt, rejnfan, rød hestehov, rødkløver, skovfladbælg, smalbladet gederams, stinkende gåseurt, strandkrageklo og vild gulerod

Underarter 
 Tragopogon pratensis ssp. pratensis, hvor randkronernes tunger er lige så lange som kurvesvøbet. Sjælden i Vestjylland, men ellers almindelig i hele landet.
 Tragopogon pratensis ssp. minor, hvor kronernes tunger er kortere end kurvesvøbet. Hist og her, men mest på Sjælland.

Galleri

Note 

Gule blomster
Engplanter
Toårige urter
Varietet

Varietet har flere betydninger:
 Varietet (botanik)
 Varietet (matematik)
 Tilstrækkelig varietet
Museum of Danish America

Museum of Danish America (tidligere The Danish Immigrant Museum) er et museum i Elk Horn, Iowa i USA.

I 1979 foreslog to professorer fra Dana College at etablere et museum dedikeret bevarelsen af arven efter danske immigranter i USA. The Danish American Heritage Society (DAHS) nedsatte en undersøgende komité, og i 1983 valgte komitéen at museet skulle opføres i landsbyerne Elk Horn og Kimballton i Iowa. Bestyrelsen blev officielt dannet i maj, og i juli donerede Elk Horn Lutheran Church 20 acre til opførselen af museet.

Museet var derefter åben for donationer til samlingen, og den virkede i en bygning på Elk Horns hovedgade i mange år. Ceremonien for nedlæggelse af grundstenen til museets nuværende bygning fandt sted i 1988, men museets bygning åbnede først i juni 1994 for publikum.

Museet ændrede sit navn fra The Danish Immigrant Museum til The Museum  of Danish America i forbindelse med generalforsamlingen den 11. oktober 2013.

I dag består museets permanente udstilling af mere end 35.000 genstande.

Kildehenvisninger

Eksterne henvisninger 
Officiel hjemmeside  
Online samling  

Museer etableret i 1983
Museer i USA
Ulf Scheibye

Ulf Scheibye (født 16. juli 1944 i Viborg) er en dansk forhenværende officer, som var chef for Hjemmeværnet fra 1998 til 2004.

Han er søn af oberst Bjørn Scheibye og gennemførte uddannelsen på Hærens Officersskole. Dernæst gjorde Ulf Scheibye fra 1968 til 1976 tjeneste ved Dronningens Livregiment, og siden var han i en årrække ved Forsvarsstaben, inden han i 1986 blev oberstløjtnant. Efter to år ved NATO Defence College i Rom blev han forfremmet til oberst og var fra 1990 til 1992 chef for 3. Jyske Brigade. Efterfølgende var han yderligere to år ved Forsvarsstaben, inden han blev generalmajor. Siden var Ulf Scheibye chef for Jyske Division, der i 1997 skiftede navn til Danske Division, inden han i 1998 blev chef for Hjemmeværnet, hvilket han var til sin 60-års fødselsdag.

Han har tillidshverv i Jægerforbundet, Vanførefonden og Borgervennen af 1788. Han er Kommandør af 1. grad af Dannebrogordenen og bærer Hjemmeværnets Fortjensttegn, Hæderstegnet for god tjeneste ved Hæren og Reserveofficersforeningens Hæderstegn.

Kilder 

Personer i Kraks Blå Bog
Generaler i Hjemmeværnet
Danskere i 1900-tallet
Danskere i 2000-tallet
Debattører fra Danmark
Kommandører af 1. grad af Dannebrog
Personer fra Viborg
Tony Gallopin

Tony Gallopin (født 24. maj 1988 i Dourdan) er en fransk professionel cykelrytter, som kører for .

Eksterne henvisninger 

Mandlige cykelryttere fra Frankrig
Esther Ammundsen

Esther Ammundsen (11. august 1906 i København – 10. december 1992 sammesteds) var en dansk læge. Hun var direktør for Sundhedsstyrelsen fra 1961 til 1974..

Hun modtog Tagea Brandts Rejselegat i 1946 og foretog en rejse til Bangkok, hvorefter hun skiftede karriere fra sygehusvæsnet til Sundhedsstyrelsen.

Hun blev ridder af Dannebrogordenen 1957, Ridder af 1. grad 1963, Kommandør 1970 og var derudover dekoreret med række udenlandske ordener.

Hun ligger begravet på Herstedøster Kirkegård.

Referencer

Eksterne henvisninger 
 

Læger fra Danmark
Direktører for danske styrelser
Modtagere af Tagea Brandts Rejselegat
Personer i Dansk Kvindebiografisk Leksikon
Personer i Dansk Biografisk Leksikon
Personer i Kraks Blå Bog (afdøde)
Danskere i 1900-tallet
Selvbiografer fra Danmark
Personer fra København
Kommandører af Dannebrog
Osage River

Osage River er en flod som løber midt i delstaterne Kansas og Missouri i USA, og munder ud i Missourifloden ved Jefferson City, lige før Missouris udløb i Mississippi River. Osage River er 444 km lang, hvoraf en del af flodløbet udgøres af den kunstige, opdæmmede Lake of the Ozarks som dannes af Bagnell-dæmningen. Osage løber fra det østlige Kansas mod øst ind i Missouri. Flodens afvandingsområde er 39.627 km². Øverst kaldes floden Marais des Cygnes, og der er en række bifloder som delvis er regulerede.

Se også 
 Vandløb i USA

Eksterne kilder/henvisninger 

Vandløb i Kansas
Vandløb i Missouri
Hornbæk Strand

Hornbæk Strand er en badestrand i Hornbæk ved det nordvestlige Øresund. Stranden strækker sig henholdvis vest for Hornbæk Havns mole og øst for Hornbæk Havns mole. Den er omkring 30 m bred og strækker sig fra Dronningmølle Strand i vest og til Stenstrup Strand i øst. Hornbæk Strand er Nordkystens største og mest besøgte strand. Der er ca. 1 km til Hornbæk Station. Badestranden har det blå flag.

Referencer 

Strande i Danmark
Lokaliteter i Helsingør Kommune
Strand
Øresund
Bagnell-dæmningen

Bagnell-dæmningen, også kendt som Osage-dæmningen, er en dæmning over Osage River som danner Ozarksøen, og giver kraft til Osage vandkraftværk , beliggende i Miller County, midt i delstaten Missouri i USA. Dæmningen er 775 m lang og 45 m høj, bygget af beton. Reservoiret Ozarksøen (Lake of the Ozarks) var med sine 223 km² den største kunstige sø i USA da anlægget blev bygget under depressionen 1929-31. Reservoiret er også delstatens største sø. Dæmningen er på listen National Register of Historic Places i USA.

Kraftværket har en installeret produktionskapacitet på 215 MW, fordelt på otte turbiner.

Eksterne kilder/henvisninger 

 Electric Generating Capacity 2008 – EIA, USAs energidepartement. Besøgt 4. juli 2010.

Missouri
Vandkraftværker i USA
Dæmninger
Palmestranden

Palmestranden er en badestrand i Frederikshavn ved Ålbæk Bugt. Stranden er omkring 25 m bred og 500 m lang. Nord for stranden ligger en bådehavn. Stranden er kendt for sine karakteristiske palmer, der i sommermånederne gror i sandet. Der er ca. 90 italienske hørpalmer langs stranden. Stranden, der opfattes som børnevenlig, byder på strandparasoller, otte beachvolleybaner, grill og kiosk. Badestranden, der har det blå flag, er i højsæsonen bemandet med livreddere fra TrygFonden Kystlivredning.

Referencer 

Strande i Danmark
Palmestrand
Tornby Strand

Tornby Strand  er en badestrand og et sommerhusområde ved Jammerbugt mellem byerne Tornby og Hirtshals. Stranden er omkring 80 m bred og strækker sig til Kærsgård Strand i syd og til Hirtshals Strand i nord. Stranden er åben for bilkørsel. Badestranden, der har det blå flag, er i højsæsonen bemandet med livreddere fra TrygFonden Kystlivredning. Ved Tornby Strand ligger også to badehoteller og en campingplads.

Referencer 

Strande i Danmark
Lokaliteter i Hjørring Kommune
Sommerhusområder i Danmark
Tversted Strand

Tversted Strand er en badestrand i Tannisby ved Tannis Bugt. Stranden er omkring 80 m bred og strækker sig til Uggerby Strand i vest og til Skiveren Strand i øst. Stranden er åben for bilkørsel, men en del af stranden er også lukket for bilkørsel. 

Tversted Strand er også kendt for Den Blå Kiosk, i daglig tale Det Blå Ishus. Kiosken skulle efter sigende have nogle hjemmelavede og velsmagende isvafler.

Referencer 

Strande i Danmark
Lokaliteter i Hjørring Kommune
Strand